b'\n_START_ARTICLE_\nAkademski pevski zbor Maribor\n_START_PARAGRAPH_\nAkademski pevski zbor Maribor je bil ustanovljen leta 1964 kot mo\xc5\xa1ki Pevski zbor KUD \xc5\xa0tudent. _NEWLINE_Njegov prvi dirigent je bil tedanji dijak 3. letnika Centra za glasbeno vzgojo, 17 letni Stane Jurgec. Vsi pogoji za ustanovitev me\xc5\xa1anega pevskega zbora so bili izpolnjeni nekaj let kasneje s formalno ustanovitvijo Univerze v Mariboru. \xc4\x8clani zbora so \xc5\xa1e danes \xc5\xa1tudentje te univerze. Prvo leto je me\xc5\xa1ani zbor KUD \xc5\xa0tudent vodil Ivan Vrban\xc4\x8di\xc4\x8d zaradi odsotnosti Staneta Jurgeca, ob njegovem prihodu pa je tako pod okriljem Univerze nastal Akademski pevski zbor Boris Kraigher. V skladu z novim obdobjem, ki je \xc5\xa1ele prihajalo, se je zbor leta 1991 preimenoval v Akademski pevski zbor Maribor in to ime obdr\xc5\xbeal vse do dana\xc5\xa1njih dni. Od sezone 2012/2013 vodi zbor Tadeja Vulc.'